|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o izmjenama i dopunama Odluke o ugostiteljskoj djelatnosti | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za financije i poticanje poduzetništva | |
| Cilj i glavne teme savjetovanja | Sukladno obvezama iz Zakona o pravu na pristup informacijama („Narodne novine“, broj 25/13, 85/15) Grad Koprivnica proveo je javno savjetovanje o nacrtu Odluke o izmjenama i dopunama Odluke u ugostiteljskoj djelatnosti.  Zakonom o ugostiteljskoj djelatnosti („Narodne novine“ broj 138/06.) propisano je da predstavničko tijelo jedinice lokalne samouprave donosi odluku o ugostiteljskoj djelatnosti za svoje područje. U skladu sa navedenim, Gradsko vijeće Grada Koprivnice na 18.sjednici održanoj 28.02.2007. godine, donijelo je Odluku o ugostiteljskoj djelatnosti kojom je propisano radno vrijeme ugostiteljskih objekta i prostori na kojima mogu biti ugostiteljski objekti iz skupine jednostavnih usluga.  Novi Zakon o ugostiteljskoj djelatnosti donesen je u kolovozu 2015. godine („Narodne novine“ broj 85/15.) te je sukladno propisanom bilo potrebno napraviti izmjene i dopune postojeće Odluke o ugostiteljskoj djelatnosti.  Sukladno Zakonu u članku 3. Odluke daje se mogućnost ugostiteljskim objektima iz skupine objekti brze prehrane da produlje radno vrijeme petkom, subotom i na radne dane uoči blagdana, nedjeljom uoči blagdana i na prvi dan blagdana do 04 sata. Promjena je napravljena zbog zahtjeva ugostitelja koji upravo do tog vremena imaju intenzivan promet. Radi se o objektima u kojima nema narušavanje reda i mira kao ni duljeg zadržavanja gostiju. Produljenje radnog vremena moguće je samo uz suglasnost Turističkog vijeća Grada Koprivnice.  Izmjenama i dopunama Odluke o ugostiteljskoj djelatnosti daje se i mogućnost ugostiteljskim objektima iz skupine barovi ( kavane, caffe barovi, buffeti, krčme) da petkom, subotom i na radne dane uoči blagdana, nedjeljom uoči blagdana i na prvi dan blagdana rade do 02 sata, uz odobrenje Turističkog vijeća. Postojećom Odlukom mogli su raditi do 01 sat.  Također je definirano radno vrijeme ugostiteljskih objekata na obiteljskim poljoprivrednim gospodarstvima gdje zbog pružanja usluga smještaja i hrane omogućava se radno vrijeme navedenim objektima od 00 do 24 sata kao i svim objektima iz skupine „hoteli“, „kampovi“ i „ostali ugostiteljski objekti za smještaj“. | |
| Datum dokumenta | rujan 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je sedam dana te je bilo otvoreno od 15. rujna do 21. rujna 2015. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  22. rujna 2015. |